बाल मेले में 350 विद्यार्थियों ने लिया भाग, 25 तरह की लगाई गई स्टॉलें
कस्तूरबागांधी बालिका आवासीय विद्यालय में सोमवार को बाल मेले का आयोजन किया गया। 10 विद्यालयों के 350 छात्राओं ने इसमें भाग लिया। मेले में 25 तरह की शैक्षिक दुकानें बालिकाओं द्वारा लगाई गई। बालक-बालिकाओं को सांत्वना पुरस्कार प्रदान किए गए। एपीसी राधेश्याम गोदारा ने गतिविधियों की जानकारी दी। मेले की शुरूआत फीता काटकर मुख्य अतिथि सभापति कृपाराम सोलंकी, महावीर इंटरनेशनल के अनिल बांठिया, कृषि मंडी सदस्य रामनिवास भाटी, जिला परियोजना समन्वयक गोपाल प्रसाद मीणा ने किया। सभापति ने बालिकाओं का हौंसला बढ़ाते हुए शिक्षा के क्षेत्र में आगे बढ़ने की प्रेरणा दी। परियोजना समन्वयक मीणा ने मेले के माध्यम से बालिकाओं में सृजनात्मक गतिविधियों की तरफ रुझान बढ़ाने का प्रेरणा स्त्रोत बताया। नागौर ब्लॉक के बीईईओ बस्तीराम सांगवा ने बच्चों शिक्षकों का आभार जताया। विद्यालय की पूर्व प्रधानाध्यापिका रूपा सोनी को विद्यालय परिवार की तरफ से विदाई दी गई। संस्थाप्रधान संतोष ओगरा, केआरपी आसिफ अली, श्रवण कुमार वैष्णव, मनफूल चौधरी, संतोष पालीवाल, सरिता, चौकीदार नासिर, हैड कुक मंजीता बानो और हेल्पर घेवरी देवी मौजूद थी।
hin_Deva hin_Deva